సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
భాగ్య‌న‌గ‌రంలో మ‌రో రిటైల్ స్టోర్ ప్రారంభం
హోమ్‌ షాపింగ్‌ కంపెనీ నాప్‌తోల్‌.. ఆఫ్‌లైన్‌ రిటైల్‌ స్టోర్ల ద్వారా వ్యాపారాన్ని భారీగా పెంచుకునేందుకు ప్ర‌ణాళిక‌లు ర‌చిస్తోంది.
Samayam Telugu | Updated:
Jun 4, 2018, 11:22AM IST
హైద‌రాబాద్‌లో నాప్‌తోల్‌ స్టోర్ ప్రారంభం
హోమ్‌ షాపింగ్‌ కంపెనీ నాప్‌తోల్‌.. ఆఫ్‌లైన్‌ రిటైల్‌ స్టోర్ల ద్వారా వ్యాపారాన్ని భారీగా పెంచుకునేందుకు ప్ర‌ణాళిక‌లు ర‌చిస్తోంది. ఇప్పటికే త్రిసూర్‌, ఇండోర్‌, అహ్మదాబాద్‌లో ఒక్కో ఫ్రాంచైజీ స్టోర్‌ను నిర్వహిస్తున్న ఈ కంపెనీ ఆదివారం హైదరాబాద్‌లోనూ ఒక స్టోర్‌ (నాలుగవ)ను ప్రారంభించింది. వచ్చే రెండు ఆర్థిక సంవత్సరాల్లో ఈ స్టోర్ల సంఖ్యను 150కి పెంచుకోనున్నట్టు నాప్‌తోల్‌ బిజినెస్‌ హెడ్‌ మనీష్‌ చౌబే తెలిపారు.
నాప్‌తోల్‌
2018 లో మొత్తం 27 స్టోర్లను ప్రారంభించ‌నున్న‌ట్లు చెప్పారు. ఇప్పటిదాకా టీవీ, ప్రింట్‌, వెబ్‌, మొబైల్‌ యాప్‌, డైరెక్ట్‌ మార్కెటింగ్‌ ద్వారా అనేక రకాల ఉత్పత్తులను విక్రయిస్తున్నామని, ఇప్పుడు వినియోగ‌దార్లకు మరింత చేరువయ్యేందుకు ఫ్రాంచైజీ స్టోర్లను ఏర్పాటు చేస్తున్నామని ఆయన చెప్పారు. గత ఆర్థిక సంవత్సరంలో కమీషన్‌ ద్వారా 628 కోట్ల రూపాయల రాబడిని సాధించామని, ప్రస్తుత ఆర్థిక సంవత్సర రాబడిలో 20 శాతం వృద్ధిని అంచనా వేస్తున్నామని ఆయన తెలిపారు. ఈ ఆర్థిక సంవత్సరంలోనే లాభనష్టాలు లేని స్థాయికి చేరుకుంటామని, వచ్చే ఆర్థిక సంవత్సరంలో లాభాల్లోకి వస్తామన్న విశ్వాసాన్ని వ్యక్తం చేశారు. 2021-22 సంవత్సరంలో తొలి పబ్లిక్‌ ఆఫర్‌ (ఐపిఒ)కు వెళ్లే ఆలోచన ఉందని ఆయన తెలిపారు. హైదరాబాద్‌లో మరో నాలుగైదు స్టోర్లను ఏర్పాటు చేయనున్నట్టు ఫ్రాంచైజీ యజమాని గురుకీరత్‌ సింగ్‌ వివ‌రించారు. రానున్న కాలంలో ఎపి, తెలంగాణ మార్కెట్లో వీటి సంఖ్యను మరింతగా విస్తరిస్తామని చెప్పారు.